
PROME MINISTER EVELYN WEVER-CROES 
SATISFECHO CU RELATO Dl CAFT 



SEGUN CAFT TAMBE 
NOS TA RIBAE 
BON CAMINDA 
PA LOKE TA GASTO 
Y ENTRADANAN PA 
GOBIERNO 


PROME MINISTER EVELYN WEVER-CROES 


Prome Minister Evelyn Wever-Croes tambe a reacciona cu satisfaccion riba e ultimo rapport di CAFT 


"CAFT ta bisa cu nos entrada y gastonan ta den linea cu e presupuesto di 2019, y cu ta premira cu nos lo logra 
cumpli cu e presupuesto. CAFT a duna aigun punto di atencion cu lo mester wordo atende den e tempo nos 
dilanti, y nos ta sigui den deliberacion cu Huianda riba esaki. Entre nan ta e pensamento di CAFT cu e Sociaal 
Crisis Plan no por ta den un presupuesto separa, sinembarg nos Gobierno a yega na otro palabracionnan cu 
Huianda, y esaki ta pa registra henter e plan separa di e presupuesto di Gobierno, pasobra ta trata di un crisis 

plan pa un periodo defini, P’esey e ta separa, pasobra e ta temporal. 

Mi ta satisfecho cu e relato akt, y cu CAFT ta realisa cu tin trabounan grandi cu a wordo haci caba te cu awor. Ta 
trabounan hopi grandt di Gobierno, combina cu sacrificionan aun mas grandi di pueblo di Aruba. 

E relato aki ta confirma cu, apesar cu nos no a yega ainda, nos ta riba e bon caminda. Ya caba IMF y Standard 
& Poors a indica cu Aruba ta financieramente riba bon caminda, e relato di e prome 6 lunanan di aha 2019 cu 
a wordo presenta na Parlamento, tambe ta indica esey y awor CAFT ta confirma esey. motibo pa ta satisfecho. 
Cu determinacion nos ta sigui traha pa crea e bienestar y progreso pa tur ciudadano”, Prome Minister Evelyn 

Wever-Croes a expresa. 

DELIBERACION 


Diamars 3 di september, Conseho di Minister a reuni cu 
sindicatonan SADA, 3EPPA, SIMAR y TOPA. Meta di e reunion 
ta pa sigui delibera cu sindicatonan riba e tema di indexering. 
E discusionnan ta bay riba dos aspect. E prome ta si Gobierno 
por duna indexering e aha aki ainda, y e di dos ta con lo atende 
cu e tema di indexering den futuro, 

Pa ioke ta e di dos punto, e palabracion haci cu Gobierno 
anterior ta cu lo institui un comision, cu lo delibera riba esaki. 
Sindicatonan a duna nombernan di esnan cu nan ta propone 
pa forma parti di e comision, y Gobierno lo yama e reunion den 
curso di otro siman. Hunto sindicatonan y representantenan 
di Gobierno lo yega na un formula pa atende cu e tema di 
indexering den futuro. 

Pa ioke ta e prome punto, lamentabiemente Gobierno no por a 
duna un proposicion concreto ainda. Gobierno ta den proceso 
ainda pa cera e presupuesto di 2020, y ainda no por contesta 
si tin espacio financiero, ni cuanto espacio finandero tin pa 
paga indexering na ambtenaar, Como un bon dofio di trabou 
sigur Gobierno io kier cumpli cu su trahadonan, pero e situacion 
finandero actual no ta permiti esey awor. Sinembargo, Gobierno 
ta sigui den su esfuersonan pa traha riba e situacion financiero. 

Gobierno mes momento ta den deliberacion tambe cu Hulanda 
riba e tema di supervision, e tema di Sociaai Crisis Plan, y pa 
esaki a haya te fin di e luna aki. Gobierno ta spera cu pa e 
tempo ey por duna un miho bistå riba e tema finandero pa cu 
indexering. 

Tambe a toca e tema di pensionadonan cu Gelijkbedrag y 
Bashi Premie, y aki tambe Gobierno a splica sindicato cu 
Gobierno ta compronde e dolor, mirando cu na 2014 e grupo 
aki a wordo perhudica hopi pa decision di e gobierno anterior. 
aparentemente e grupo di pensionado So bay corte otro luna pa 
un hues atende cu e caso, mientras tanto, debi na e situacion 
finandero difidf actual, Gobierno no por duna ningun indicacion 
awor mesora pero lo sigui traha riba esaki tambe, 

Gobierno ta haya importante, maske no tin un contesta concreto 
riba tur e preguntanan, pa sigui den deliberacion cu sindicatonan, 
pa hunto yega na un solucion. Hecho ta cu sindicatonan a 
wordo manipula pa Gobierno anterior, y awor e Gobierno actual 
ta buscando un solucion pa atende cu e preocupadonnan. 


GOBIERNO Y SINDICATONAN TA SIGUI DEN 

Minister Otmar Oduber: 


IMPORTANTE CU VARIOS FRACCION TA MIRA 
E IMPORTANCIA PA RE-INSTITUI E FONDO Dl 
CARRETERA DEN NOS PRESUPUESTO ANUALMENTE 


Como Mandatario encarga cu infrastructura, mi a keda 
sumamente contento den Parlamento, na momento cu nos 
tabata atende y duna cuenta na Pariamento pa cu e trabounan 
cu a realisa durante e prome 6 lunanan, ora cu un mocion a cer 
presenta den Parlamento pa instala bek e fondo di Carretera 
Wegen en Infrastructuurfonds" (WIFI). Ta di gran importacia cu 
pueblo di Aruba ta reconoce tur e trabounan cu a cer haci desde 
cu Gabinete Wever Croes a sinta como Gobierno. 

Drechamemento di camsnda of pone asfalt riba nos isla, no ta un 
luho mas, pero e ta di suma importancia pa asina nos sigui eleva 
e calidad di bida di nos cer humanonam E ta un alivio ora cu un 
babitante no ta haya molester di stof mas of ta bira mato pa e 
simple hecho cu dilanti nan cas of bario ta completamente bou di 
stof. Un otro parti importante cu ta inclui den e fondo di caretera, ta 
na unda cu Gobierno por sigui contrui mas verkeersplateau dilanti 
varios scol, camindanan principal of lugarnan di suma importancia 
pa preveni incidentenan cu por pasa. Como mandatario mi mester 
bisa cu e fondo di caretera ta hopi importante. A menciona aigun 
di e trabounan cu ta wordo realisa den e fondo di caretera, pero 
tin mucho mas. 

Ta di gradici cu e varios fraccion ta mira cu e fondo di carretera 
ta importante, y cu esaki mester ta hinca den e presupuesto di 
Gobierno anuafmente pa den e forma aki sigui drecha varios 
caminda rond di nos isla, pa asina keda eleva nos cafidad di bida 
di nos hendenanan. 

Minister Otmar Oduber: 

ENTRANTE AWE TIN UN DECRETO PA EVITA 
TRASPASONAN Dl TERENO NA UN TERCER PERSONA 
SIN PERMISO Dl MINISTER Dl INFRASTRUCTURA 


Durante conferencia di prensa dialuna mainta, Minister Otmar 
Oduber a elabora riba e decreto ministerial cu a pasa encuanto 
otorgamento di tereno. Minister Oduber a informa tur medio di 
prensa y comunidad en general riba e condicionnan cu tin den e 
decreto aki pa evita traspasonan di tereno na un tercer persona 
sin permiso di Minister di Infrastructura. 

Segun Minister Oduber, pa afianan largo tawata tin cierto 
insufidencia den ley di cual personanan cu a ricibi un tereno 
erfpacht di Gobierno pa traha cas of pa desaroya proyectonan 
comercial of economico tabata haci uzo di nan pa por a haci 
negoshi cu e tereno aki. 

Den e decreto ministerial actual, Minister Otmar Oduber a splica. 
cu tin 3 punto specifico cu mester wordo tuma den consideracion. 
E prome punto ta e prohibicion di hypotheek riba terenonan sin 
aprobacion di e Minister concerni. Pa un persona por pone un 
hypotheek of seguro pa garantisa e erpacht pa por wordo pasa 
na un tercer persona lo mester tin un aprobacion di Minister di 
Infrastructura. 

E di dos punto den e decreto ministerial aki ta loke ta trata e 
aandelen di un rechtspersoon cu esaki tampoco no por wordo 
traspasa den un ‘economisch eigendonf sin acuerdo di e Minister 
di Infrastructura. Esaki ta evita e traspasonan bou man cu tabata 
tumando luga pa aftanan largo na unda tabata firma cartanan 
lateral via abogado pa loke ta traspaso di e aandelen cu despues 

una bes cu tin e hypotheek ta påse pa e doho nobo. Tampoco ta 
permiti pa endeuda aandelen den un compania cu tin terenonan 
pubfico cu ta erfpacht pa evita tambe e tipo di traspasonan ilegal 
cu tawata tumando lug ar. 

E di tres punto ta cu no ta necesario pa haci e peticionnan aki 
directamente na Minister di Infrastructura sino tin cu manda tur 
peticion pa DIP caminda ta entrega e peticion si en caso kier 
purba haha e autorisacion pa por bende e propiedad of NV. 
DIP lo haci e investigacion necesario y lo duna conseho na e 
Minister di Infrastructura si ta duna aprobacion of no. Pa loke ta 
trata institutonan oficial cu ta controla door di bartco central ta 
wordo automaticamente exonera di e necesidad di autorisacion 
di e minister. 

MINISTER di Finansa, Asuntonan Economioo y Cultura 

Bunita parada cultural Dia di Brazil 2019: 

MINISTER XIOMARA RUIZ-MADURO A DISFRUTA CU E 
PUEBLO BANDA Dl CAMINDA Dl UN DUSHI AMBIENTE 


Diadomingo for di oranan di tempran 
di atardi por a tuma nota gu e pueblo a 
cuminsa yega den e cayanan di Brazil 
pa asima haya un bon luga pa por mtra 
y aprecia e grandioso Parada Cultural 
relaciona cu Celebracion di Dia di Brazil 
2019. 

Minister di Cuttura Sra, Xiomara Ruiz- 
Madurotabata presenteya wordo bon ricibi 
pa e publico, e mandatario a pasa saluda 
chikito y grandi cu tabata para banda di 
caminda. Por a mira famia y amistadnan 
presente cu a drsfruta baitando y gozando 
di un dushi y bunita parada cultural yen di 
ambiente cu a inicia banda di 3 or di atardi 
saliendo for di Centro di Bario Brazil pasa 
den caya Bernadina Growell^ Noord Cura 
Cabay, Rooi Køochi, Mabon y termina bek 
na Centro di Bario BraziL 

E mandatario a keda masha contento cu 
puebio a responde den grandi y a sostene 
y apoya e bunita celebracion cultural aki. 

Departamento di Asuntonan Economico: 

CONTROLETEAM MULTIDISCIPLINARIO A EHERCE 
UN CONTROL RIBA SUPERMERCADONAN DEN 


AREA Dl 

Riba 28 di augustus ultimo e Controleteam Multidisciplinario a 
eherce un controf riba supermercadonan den area di Noord. 
A controla supermercadonan riba cumplimento cu e prijsnan 
maximø stipula pa goderne riba productonan di canasta basico, 
permiso di negoshi. higiena, fecha di vencemento di productonan 
y carchi di sal.ud. 

Supermercadonan cu no ta cumpli cu reglanan stipula den ley lo 
ricibi un aviso of te hasta por wordo sera a base di e gravedad 
constata. 

E Controleteam Multidisciplinario ta consisiti di controladornan 
di Departamento di Asuntonan Economico y Departamento di 
Salud Pubiico, acompafia pa Agentenan Policial. Regularmente 
e Controleteam Multidisciplinario ta eherce control na 
supermercadonan den diferente region. 

E lista completo di productonan di canasta basico cu nan prajs 
maximo vigente ta disponibel riba e website www.deaci.aw. Pa 
mas information por bishita e website menciona pa keda informa 
di ture publicacionnan di Departamento da Asuntonan Economico. 


NOORD 



Pa cualkier keho of irregularidad riba petjs maximo di canasta 
basico por contact Departamento di Asuntonan Economico na 
5212400 of via email: info@deaci.aw. 


Pa cualkier keho riba tereno di salubridad por contact 
Departamento da Salud Pubiico na 5224200. 


BO NO A ALCANSA PA ENTREGA E DECLARACION 

Dl INKOMSTENBELASTING 2018? 

No preocupa. Nos ta duna bo a utom at i ca mente 3 luna mas di 
tempo pa completa y entrega e dedaracion. Anto sin boet. Pa 
esaki no tin mester di had un peticion. 

Ta duna 3 luna mas di tempo pa entrega e dedaracion di 
inkomstenbelasting 2018. 

Fecha final nobo: 2 di december 2019 

Reiaciona cu e dedaracion di inkomstenbelasting 2018. 

Departamento di Impuesto tin e siguiente participation. 

Extension dl periode 

Manera anuncia anteriormente e fecha final pa entrega e 
dedaracion menciona ta 2 di september 2019. Si un contribuyente 
no aleansa pa entrega su dedaracion. automaticamente e lo 
haya 3 luna mas di tempo sin boet. No ta necesario pa entrega 
un peticion por escrito. E fecha final nobo ta bira 2 di december 
2019. 

Ta importa nte pa entrega e dedaracion 

Ta importante pa cumpli cu e entregamento di e dedaracion. 

Cu e dedaracion e contribuyente ta haci uzo di su derecbø di 
declara na inspector di impuesto kico exactamente el a ricibi na 
entrada y cuanto su gastønan tabata, Si no entrega e dedaracion. 
inspector lo impone un cøbransa taxativo y un boet. Esaki ta nifica 
cu inspector mes lo calcula e entrada fiscal pa e contribuyente pa 
e aha 2018. Alabes e contribuyente lo por haya un boet di 5% di e 
suma di inkomstenbelasting. E boet ta minimø Afl. 250 y maximo 
Afl. 10.000. 

Por sigui e pagina di Facebook https://www.facebook.com/ 
impuestøaruba/ of download e app c, BO impuesto" (pa iOSJ di 
Departamento di Impuesto pa keda bon informa na tur momento 
riba cualkier topico di impuesto. 



DECEMBER 





























‘PHUBBING’ PERHUDICANDO HOPI RELACION 



Departamenta di AsuntO Social 

Phubbing' ta un palabra traha y ta un 
combinacion di dos palabra; E palabra 
snubbing 1 cu ta signtfica Ignora’’ cu e 
palabra PHone f cu ta “telefon 
Phubbing' - ignøra un hende cu bo ta 
papiando cu ne pa wak bo telefon * kisas 
e no ta parti di bo vocabuEario diario, pero 
casi sigur e ta parti di bo bida diario. Djis 
pensa euantø biaha un combersacion 
mester a stop pasobra un amigo (of abo) 
a saca e telefon y ta cay den stories’ riba 
Facebook of Instagram. 

E fenomeno por parce dE no ta had daho, 
moiestia bo of di e bEda moderne, pero 
investigacion ta descubriendo cu e por 
ta dahando relacionnan. 

Ironicamente, ‘phubbing’ ta destina 
pa conecta bo cu un hende pa medio 
di rednan social of mensahenan di 
texto. Pero en realidad e por interumpi 
severamente relacionnan persona! y e 
momento presente. 

Esaki ta locual bo mester sa focante 
'phubbing 1 . 

Phubbing' ta laga bo sinti menos 
conecta. 

Varios estudio a dennostra cu ‘phubbing’ 
ta had cu e interaccionnan cara cara 
ta bira menos importante. Un articulo 
reden a descubri cu manda whatsapp 
durante un combersacion, ta haci cu e 
combersacion ta bira menos satEsfactorio 
pa e hendenan den cømparadon cu 
hende cu tabata interactua cu otro sin 
telefon. Un estudio na aha 2012 inciuso 
a haya cu e simpel presencia di un 


telefon celular durante un combersacion. 
aunke cu ningun hende ta uze, tabata 
sufficiente pa e personanan sinti nan mes 
menos conecta cu otro. 

‘Fhubbing’por daha bo safud mental. 

Durante e ultimo estudionan a wordo 
descubri cu ‘phubbing’ ta menasa 
cuatro “necesidadnan fundamental' 
(pertenencia, autoestima, existencia 
signtficativo y control) door di laga e 
persona ‘phubbed sinti su mes exelui y 
ignora. Esey porta particularmentedanino 
pasobra ‘phubbing 1 ta pasa cualkier 
momento. Otro investigacion a demostra 
cu phubbing 1 por afeeta relacionnan. 
Dos estudio reden Independiente, a 
conclui cu ora cu un pareha ta £ phub r otro. 
probablemente nan lo por experiencia 
depresion y tiki satisfaccion matrimonial. 
Si bo pareha den boso momento hunto 
ta constantemente den su telefon, esey 
kiermen cu e ta dunando priøridad na 
algo otro, na luga di bo y esey ta por had 
dolor 

Thubbing’no ta bon pa ningun hende. 

Dimes cu e hende cu ta wordo ‘phubbed’ 
(ignora) ta esun cu mas ta wordo lastima 
door di phubbing'. Pero esun cu ta ‘phub’ 
tambe ta wordo afeeta. 

Un estudiorecienaconcluicu personanan 
cu ta uza nan telefon mientras cu nan 
ta come cu un amtga/o of famiiiar, ta 
disfruta menos di nan euminda, ta sinti 
disfrai y menos comprometi. 

Un expenmento cu a sigui, a descubri 
cu uzo di telefon tambe por haci cu e 
interaccion cara cara, ademas di fa na 
mesa, bira menos agradabel, ‘Phubbing’ 
tambepordahaboreputacion.Usuarionan 
cu ta uza nan telefon constantemente 
generalmente ta wordo considera como 
hende menos educa, menos atento y cu 


ta hiba combersadonnan pober. Kisas e 
mas importante ta cu ‘phubbing’ por ta un 
sehai di uzo problematico di tecnologia. 
HopE experto ta preocupa cu e uzo di un 
telefon ta bira alarmante na momento cu 
e euminsa interveni den bo bida diario 
y cu bo ta sinti bo mes obtiga di manda 
mensahe of scroll den social media 
durante combersadonnan cara cara. 

Bo por perde e momentonan importante 
den un hende su bida cu realmente ta 
compone locual ta un bida humano, 
e ta realmente alarmante cu nos ta 
reemplasando esey cu mira un pantaya 

Bo por stop ‘phubbing’. 

Si bo ta un ‘phubber’ cronico y ta crea 
y sigui reglanan estricto di tecnologia, 
warda bo telefon ora bo ta come, por 
yuda bo forma patronchEnan nobo. Otro 
practicanan basa riba atencion, manera 
meditacion tambe por yuda bore-entrena 
bo capacidad di atencion. 

Si bo ta esun ‘phubbed’, ta wordo 
recomenda pa cambia bo perspectiva. 
Tin pasenshi y compasion, no laga 
bo mes sinti ofendi, pasobra nan ta 
siguiendo un impuiso. 

Sin embargo, tuma tempo pa spiica cu 
caima con l phubbing r ta laga bo sinti, 
specialmente si e persona no ta had 
e mesun caso na su comportacion 
manera abo. Investigacion a sugeri cu e 
hende muhe y adultønan mas grandi, Un 
reaedonnan mas fuerte cu ‘phubbing r cu 
hende homber y hende mas jong. 

Su meta probablemente no ta pa 
exelui bo. Nan ta buscando inclusion, 
esey probablemente ta e motibo dicon 
nan ta mirando nan telefon. Tin un 
combersacion di peso tocante bida real. 
kisas por ta exactamente locual ambos 
mester. 

Finansa den famla 


Famia di antes y awo 


11 tipo di famia y nan reto 


Adiccion y maiesa den famia 
Lanta mucha den tempo di awe 


En conexiøn cu ana di famia, Oepartamento di Asunto Social 
den colabøracion cu Ministerio di Asunto Social y Labor ta 
organisa un 'Congreso di Famia" pa e comunidad di Aruba, 
cu diferente topico relaciona cu famia. 


Registra completamente GRATIS 
door di bishita: www.asuntosocial.aw/registra 


LUGA: Riu Palace Antillas 


FECHA: 22-SEPT-'19 

Minister Andin Bikker 


MINISTER di Husticia, Seguridady Migradon 


Diamars 3 September 2019 



RESUMEN Dl SIMAN Dl MINISTERIO Dl HUSTICIA, SIGURIDAD Y 
INTEGRACION BOU ENCARGO Dl MINISTER MR. ANDIN BIKKER 

26AUG -30AUG, 2019 



Dialuna atardi na Surfside Marina, Minister di Hustida mr 
Andin BEkker tabatin un seccion di pregunta y contesta cu 
representantenan di como 16 compania cu a mustra interes 
despues cu a publica e proceso då Request for Expression of 
interes pa construccion di un KIA nobo. Minister Bikker tabata 
hopi contento y gradicido pasobra esaki ta mustra cu tin interes 
enorme pa yuda pais Aruba. Minister Bikker tin e speransa cu 
pronto io por spera un of mas propuesta den cuadro di e proceso 
inicia, cu solucionnan cu ta pas den e cuadro financiero, pa asina 
lo por yega na realisacion di un KIA nobo. 

Diamars mainta Minister Bikker a haya noticia cu mmannan 
Ramirez cu huy di KIA a keda deteni pa Recherche di San Nicolas. 
E detencion a tuma luga na un cas na Macuarima. Minister Bikker 
a felicita Cuerpo Policial cu nan bon trabou y perseverancia pa 
captura e fugitivonan aki. 



Diamars tambe Minister Bikker a reuni y cera conoci cu 
representantenan di NCTVdi Hulanda kende nan tabata compaha 
pa NCTVl di Aruba. E reunion tabata den cuadro di f cyber security' 
y e cambio di iey cu Minister Bikker ta trahando riba dje pa loke 
ta e sistema di 'grenscontrole’ via APiS y PNR. Minister tabata 
hopi contento di por a reuni cu e representantenan di NCTV pa 
sa mas di nan trabou y tur posibilidad di cooperacion. Pronto 
Aruba lo yega na e systema di Advance Passenger Information y 
Passenger Name Record cu ta e sistema cu ta controia hendenan 
cu ta riba cierto r watchlist‘ y evita pa nan drenta Aruba. 

Diaranson gobierno a continua cu e debate den Parlamento 
riba e relato financiero di prome mita di aha. Minister Bikker a 
mustra su gratitud na Parlamento cu for di un principio a bin ta 
comparti nan preocupacion pa loke ta e situacion di KIA pero 
na mesun momento Parlamento a contribui cu un solucion. Den 
un mocion Parlamento a haci un apelacion na gobierno pa den 
nan ministerio yuda aloca fondonan necesario pa salvaguardia e 
sigufidad di e infrastructura di KIA. Na final di e reunion e mocion 
a keda aproba door di tur 11 parlamentano presente. 



Diabierna mainta Minister Bikker tabata presente na scol di 
polis EJ. Watty Vos, pa huramenta como tambe had entrega di 
certificado y diploma na 77 polis. Den cuadro di e programa di 
gobemacion di Gabinete Wever Groes a pone enfasis pa yega na 
mas visibilidad pottcial riba caya y den cuadro di esaki ta haciendo 
tur esfuerso, no obstante e reto financiero, pa pais Aruba yega 
na mas polis y asina cuminsa cu klas nobo di aspirant agenten. 
Minister Bikker a felicita tur Polis y a expresa di ta orguyoso cu 
nan logro. 

MINISTER BIKKER A REUNI CU TRAHADONAN Dl 

GUARDA NOS COSTA 


Minister di Hustida mr. Andin Bikker hunto cu representantenan 
dl ORH a reuni cu trahadonan di Guarda nos Costa diaiuna 
atardi. Un reunion cu a bay den bon ambiente unda cu Minister 
a duna un splicacion ampiio riba varios tema cu ta pendiente. 

E temanan ta entre otro Formatieplan cu DRH ta trahando riba 
dje pasobra GNC kier ta un dienst riba su mes, derto material 
di trabou cu ta pendiente y tambe renobacion di edificio di 
GNC banda di aeropuerto y Huis van Bewaring. Minister Bikker 
a bisa di ta pendiente riba entre otro un f hulp vraag' had na 
Hulanda pa renobacion di e edificionan of e lo bira un propio 
intcialiva di pais Aruba por resoive e tema di Enfraslructura. A 
pidi poco pasenshi mirando e reto financiero hereda. 

Minister. Di Esenansa, Cienciay Desaroyo Sostenibel Sr. Rudy Lampe: 


CONCURSO Dl PINTAMENTO “STIMA BO CACHO” 


Minister Rudy Lampe ta encurasha mayornan riba e øpørtunidad 
pa nan yiunan participa na e concurso di pintamento cu e cømisiøn 
di e plan nacional a organisa pa cønscientisa nøs muchanan 
riba e impørtancia di stima bestia. E mandatariø di Ensenansa a 
expresa cu Aruba ta enfrentandø retonan riba nivel internadonal 
pa cu e problematica di cachonan riba caya, 

E tema di e concurso di pintamento aki ta "STIMA BO CACHO” 
y e premionan na e ganadørnan lø ser entrega dia 4 di øktøber 
2019, riba dia di bestia. E concurso aki ta pa tur muchanan den 
scøl basicø di 6-12 aha cu e meta pa sinanan mas di Aruba su 
Ley di Cacho 1 . Di chikitø caba nøs muchanan mester sifia manera 
e dichø na Hulandes ta bisa: 'klein geleerd, grøøt gedaan”. 
Educandø nøs muchanan ta crea un base sølidø di dofiønan cu 
ta cuida nan mascotanan di formå responsabel. Alabes ta stimula 
adultonan pa formå parti di e educaciøn di e formå akt øra nan 
yuda splica e mucha aigun puntø basicø di e Ley di Cacho 1 . 


Participation ta gratis. Pa participa, "døwntoad’ e førmuiario 
na sperialprojectsaruba.org. E pin tura mester ta unø original 
y creativø, y mester tin cøntenidø cu ta ilustra un øf aigun di e 
puntønan di e Ley di Cacho 1 . Esnan cu participa por seøge den 
tres tema pa ilustra: (1) cacho den cura, (2) cana cu cacho na un 
leash”, (3) cacho na su veterinario. 

Ultimo dia pa entrega e pintura ta diaransøn 25 di september 
2019 na e MFA mas cerca, via e maestranan øf via email: 
spedalprøjectsaruba@gmail.cøm. 

Minister Rudy Lampe ta extende un invitaciøn na tur nøs 
muchanan den scøl basicø pa sea creativo y uni nan mes na e 
concurso aki cual ta di suma impørtancia pa e educaciøn di nos 
muchanan evitando asina e problematica di cacho den futurø cu 
actualmente ta daftandø Aruba su imagen riba nivef international. 

Bo kier participa? 

Download e formulario na 

specialprojectsaruba.org 

Minister. Di Esenansa, Ciencia y Desaroyo Sostenibel Sr. Rudy Lampe: 


Como cu den e aha escolar aki to cuminsa cu e Scol Arubano 
Multilengual cu Papiamento di Aruba como idioma di instruccion: 


BIJBEL Dl PRENCHI NA PAPIAMENTO Dl ARUBA LO 
WORDO UZA COMO MATERIAL Dl INSTRUCCION 




Minister Rudy Lampe redentemente a elabora riba e 
importancia di Bijbei di Prenchi na Papiamento mirando cu pa 
e aha escolar aki lo cuminsa cu e scol Arubano Multilengual 
cuai ta haci Papiamento idioma di instruccion cuminsando cu 
e prome ana. 

Lo ta bay tin mester matenalnan na Papiamento induyendo 
e buki mas importante cu lo bay wordo uza na e scolnan 
preparatorio, esta e Bijbei di Prenchi. Bijbei di Prenchi ta sdrbi 
specialmente pa muchanan di 4 pa 7 aha pero ta gusta tambe 
pa hendenan di mas edad ya cu e texto ta bin cu imagen an 
bunita. 

Bijbei di Prenchi lo wordo uza den scolnan Cristian pero tambe 
lo por wordo uza na scolnan publico pa motibo cu buki ta esun 
mas lesa y mas famoso di humanidad y ta importante pa tur 
hende cera con od cu e buki aki sin importa e religion di cada 
hende. Mayoria di e dichonan ta di Bijbei y lo implementa esaki 
na e skolnan pa maestronan y e muchanan por disfruta di dje. 

E buki aki, Bijbei di Prenchi, a wordo traducl den Papiamento 
di Aruba door di juffrouw Maduro-Schwengfe y Juffrouw 
Luminier E idea aki a wordo acepta pa Cas di Bijbei cu a apoya 
e inidativa y hunto cu Nederlandse Bijbei Genootschap e buki 
por wordo presenta. 


Bijbei di Prenchi ta asina gusta, cu nos hermana isla Corsou 
a turn e y traduci'e den ortografia di Corsou mientras cu Aruba 
ta mantene su propio ortografia di Papiamento pa e buki aki 
como tambe den nos scolnan. 

Minister Rudy Lampe ta felicita e traductornan pa cu e 
tremendo trabou aki y ta invifa puebio di Aruba pa bin asisti 
na e presentadon oficial di Bijbei di Prenchi na Biblioteca 
Nacional Aruba dia 4 di september di 7 pm -9:30 pm. Entrada 
ta completamente gratis. 


Sintonisa 


CONFERENCIA Dl PRENSA 



Tur dialuna y diahuebs | 10:00 am 

GOBIERNO A TRASPASA BOCA PRINSA PA 

PARKE ARIKOK 


Dura nte siman a tuma luga traspaso di 
Boca Prins na Parke Arikok, un momento 
Importante pa Aruba, mustrando e 
compromisø di Gobierno pa proteceion 
di areanan di balor natura! pa Aruba. Tin 
como 16 tereno mas cu Parke lo mester 
adkirt, pa cua! esaki ta esun prome! 
Aruba porta orguyoso di e pasonan aki y 
e empeno pa sigui proteha nos areanan. 

Pa Gobierno e traspaso di tereno aki 
ta significa masha hopi mes, pa cuaf a 
eombersa cu Raad van Toezicht y na 
cierto momento a haci cambio cerca 
notarto pa asina yega na e momento di 
traspaso di e tereno aki. Cua! ta e prome 
tereno desde cu Parke Nacional a haya 
su 'vestiging 1 cerca e fundacton. 

Tin por lo menos 16 tereno mas cu ainda 
mester word o adkiri, sinembargo esaki ta 
muestra di cu Gobierno di Aruba, Parke 
y nos comunidad ta comprometi na sigui 
preserva nos recursonan cu ta asina 
importante pa nøs medio ambiente. 
Gobierno a rictbi esaki y dibiaha a 
traspase den un overeenkomst cu a 
firma cu Parke recientemente. 

Tin hopi tarea ainda cu lo bin pa Parke pa 
eaha aki t mester corda ribae 16 areanan 
protegi y parke marino. Pues Aruba por 
ta orguyoso cu e momento htslonco aki y 
tur empeno pa sigui proteha naturalesa. 

Bo kier participa? 




fatcaoria di edad: 6—8,9—10 t 11—12 

Z. pJrBcipacion ta jHffit Download c fornulario na specialprojectsaruba.or,. 

E pintura mester ta uno original g creativo 
4. E pintura mester tin contenido cu ta ilustra un of aigun 
di e puntonan di e 'leg di cacho 

Un (1) pintura pa cada participante 

Entrega bo pintura no mas tarda cu dia 25 di september 20 

na e MFA mas cerca di bo of email bo pintura na 

x 7. bo tin premio atractiuo pa e ganadornan di cada categona 
V cu lo wordo entrega dia 4 di october 2019 (Dierend ag V) 


tø 


i**. 


,‘A 


com. 


Puntonan di e Leg di cacho’ 


4 







Bo cacho mester haga awa limpi pa e bebe 

• Dune euminda di cacho 

. E cacho por la los den un cura cutur e portanan é e cura 

. SI« cura no por cura.e cacho por ta mara na un looplgn 
tun lina special pa mara cacho di minimo 10 meter larg 
of « por ta een. den un "ren" (un haula special cu un haltura numno 

di 2 meter u su oppervlakte por lo menos 7m grandi) 

. Emester po'r un dah pa por scond. pa ^oofawasero 

. Øra di sali cu bo cacho pafo di cura, e mester tin un banchi g 
bo nrester tene na un "leash” (un Uha special p. cana, c«, «cho nha ^ ) 

. Hiba bo cacho dokter di bestia pa e haga su vaeuna, of ora e ta b,rando m 

of pa opere pa e no haga puppies ____ 


tø 


9 


•tø 


tø 



•tø 


tø 




tø 

Premier Evelyn Wever-Croes: 


Un hoben cu ta determina pa haci su sononan realidad: 

GIANDRICK VAN DE BERG A WORDO RECONOCI 
COMO UN HOBEN BALUARTE DEN DEPORTE 


Diadomingø nos pueblo por a gosa di 
un grandioso fiesta cultural na Centro 
di Bario BrazII na unda cu a tuma 
luga e di 4 Bariøfest. Bariofest ta un 
proyecto di Special Projects bou guta di 
senora Susanne Van Nes Sinjago y ta 
resorta directamente bou di Minisferio 
di Asuntonan Social. Special Projects 
pa e øcactøn aki, ta duna opørtunidad 
na pueblo pa nomina baluartenan, 
personanan cu a resalta den comunidad. 
Y durante Bariofest, e personanan 
aki ta wordo recønoci. Den nomber 
di Minister Gienbert F. Croes, Prøme 
Minister a entrega certiftcadønan di 
reconøcemento na 5 baluarte di Brazil: 
Angelo Richardson, Giandrick van den 
Berg, Luis Inario Madurø, Heintje Ras y 
Vice nte Ras. Cada nominado a resalta 
den diferente area. Prome Minister, tur 
dia den e siman aki lo elabøra riba un 
nømidado siguiendo awe cu e hoben 
Giandrick van de Berg. 

Giandrick van de Berg ta un hoben cu 
a destaca den deporte den U11 y U13, 
y awor cu su 14 aha ta reforsando U17. 
Giandrick a cuminsa hunga futbol cu 
apenas 4 aha y cømo keeper Aunke cu 
su deseo semper tawata pa hunga den 
veid mes, ta te cu su 11 aha e! a haya e 
oportunidad ey y a cuminsa reførsa U11 
y U13. Den mesun aha el a formå parti di 
seleccion. Giandrick aworakt cu 14 aha 
ta den U17. Giandrick recientemente a 
ricibi e reconocemento Balon D’or 2019. 

Giandrick van de Berg ta un hoben 
ehemplar den nos cømunidad. Un 
hoben cu ta demostra na su edad jøng 
cu perseverancta por logra yega na 
unda e ta desea di yega. Un høben cu 
metanan grandi su dilanti. Y cu amor, 
perseverancia y determinadon ta 
bayendo tras dt su sononan. 

Den nomber di Gobiemo di Aruba y 
Minister Gienbert Croes, Prome Minister 
a feiicifa cu su nominaciøn y a gradid 
Giandrick pa ta un ehempel pa demas 
hobennan di nos pais. 

Minister Plenipotenciario na Washington mr. Joselin Croes 

MINISTER PLENIPOTENCIARIO NA WASHINGTON A 


REUNI 

Durante SU bishita di trabou di Minister Plenipotenciario 
pa Aruba na Washington DC, Joselin Croes, a reuni cu 
representantenan di ATA. Minister Plenipotencario a expresa 
cu esaki tawata un reunion hopi ameno na unda cu a hiba 
conbersacionnan tocante crea posibtEidadnan pa inclui 
Washington DC den e plan di mercadeo di ATA y pa bin cu 
eventonan cual lo por wordo teni na embahada pa promove 
Aruba como destinacion na DC. 

Adiscuti tambe e posibitidad di organisa un "Arubaday" otro aha 
na Embahada pa reconoce e loyal repetitive Washingtonians 
cu tin hopi aha bishitando Aruba y esaki sigur tawatin oido di 
parti di ATA. 

Tambe a papia di e exito di e Aruba Bike Party cual a wordo 
organisa pa e team di OASCA y Peter Cheung na unda ATA 
a sponsor e T-shirtnan. E tawata un exito rotunde cu Aruba 
a wordo expone. E intension ta pa organisa mas eventonan 
manera esaki na Merca. 

Turismo por lo genera! ta den man di un ekipo di experto na 
Aruba. New York y Europa y no ta rekeri mucho atencion di parti 
di e Minister Plenipotenciario, pero si e ta keda den contacto 
estrecho cu ATA pa cualkier eventuatidad. 


CU ATA 



Minister Plenipotenciario na Washington mr. Joselin Croes 

MINISTER PLENIPOTENCIARIO NA WASHINGTON A 

REUNI CU FUTURA 

Minister Plenipotenciario pa Aruba na Washington DC, 

Joselin Croes, durante e bishita cortico di trabou a reuni cu 
diferente instancia, fundadonnan y departamentonan. Door 
di su interés den innovadon y proyectonan cu ta andando, 

Minister Plenipotencario Croes a inclui FUTURA den su lista 
di reunionnan. 

FUTURA ta un ekipo hoben y energético. Esaki tambe Minister 
Plenipotencario Croes a considera un reunion ameno, na 
unda Minister Plenipotencario Croes a haya un presentacion 
di e proyectonan pa aha 2019-2020. A keda palabra cu nan 
lo manda Minister Plenipotencario Croes un lista di tur nan 
proyectonan p’asina e Minister por purba haha colaboradon, 
fondo y ayudo cu expertlsio pa nan vanos proyectonan. 

Minister Plenipotencario Croes a splica nan cu Merca ta habri 
pa colaboradon den ramo di Blue Economy, Innovation y 
Sustainable Energy pero e ta keda na Aruba pa presenta un 
bon plan y pitch nan idea na e varios NGO snan. 

Minister Plenipotencario Joselin Croes a felicita e ekipo di 
FUTURA cu nan logronan den asina corto tempo. 






























Diamars 3 September 2019 


fSL- MNL INEj 



GobiernoDiA 


Gabinete Wever-Croes 




































